**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 07.11.2023**

**Prítomní členovia komisie:** Jozef Nagy, Peter Andrássy, Štefan Valocsay, Kitti Cédl Zima,

 Marián Bölcs

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.09.2023**
2. **Prerokovanie programu zasadnutia mestského zastupiteľstva**
3. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Oboznámil prítomných o plnení rozpočtu mesta k 30.9.2023 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**K bodu 2)**

**Prerokovanie programu zasadnutia mestského zastupiteľstva**

**Návrh na schválenie Zásady hospodárenia s majetkom mesta Šamorín**

Novela zákona č. 138/1991 Zb. o majetku obcí nadobudla účinnosť 1.11.2023 a preto je potrebné upraviť zásady hospodárenia s majetkom mesta tak, aby boli v súlade s účinnou novelou zákona. Nové sú pravidlá priameho predaja, nájmy mestského majetku a iné. Zásady upravujú najmä podmienky nadobúdania a prevodu majetku mesta, práva a povinnosti mestských organizácií pri správe majetku mesta a podmienky pri užívaní a nakladaní s majetkom mesta, atď.

Výbor m.č. Mliečno odporúča predložený návrh schváliť na MsZ

**Návrh na schválenie Programu hospodárskeho rozvoja a sociálneho rozvoja mesta**

Výbor vzal na vedomie predložený Program hospodárskeho rozvoja a sociálneho rozvoja Mesta Šamorín na roky 2023-2030 a odporúča návrh schváliť na MsZ Šamorín.

**Návrh na schválenia Zmlúv o výkone správy uzavreté medzi Mestom Šamorín a MPBH Šamorín s.r.o.**

V zmysle zákona a na základe správy z finančnej kontroly je potrebné aktualizovať zmluvu o výkone správy bytov medzi Mestom Šamorín a MPBH s.r.o.

Výbor m.č. Mliečno predložený návrh vzal na vedomie.

**K bodu 3)**

Ladislav Mezey podal žiadosť o schválenie odkúpenia časti nehnuteľnosti v k.ú. Kraľovianky situovaného v tesnom susedstve za účelom úpravy terénu uložením zatrávňovacích dlaždíc pre vytvorenie odstavnej plochy pre osobné auto.

Výbor m.č. Mliečno odporúča žiadosti vyhovieť.

Je potrebné riešiť osvetlenie prechodu pre chodcov pri Základnej škole v Mliečne premiestnením 2 ks stĺpov verejného osvetlenia na pozemok školy.

Výbor odporúča daný problém riešiť.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

 predseda Výboru m.č. Mliečno

Zapísala:Mária Óvári